CELEX: 32013R0426
Language: el
Date: 2013-05-08 00:00:00
Title: Κανονισμός (ΕΕ) αριθ. 426/2013 της Επιτροπής, της 8ης Μαΐου 2013 , για την προσαρμογή των κανονισμών (ΕΚ) αριθ. 1120/2009, (ΕΚ) αριθ. 1121/2009 και (ΕΚ) αριθ. 1122/2009 όσον αφορά τους εκτελεστικούς κανόνες για τις άμεσες ενισχύσεις στην Κροατία

9.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 127/17
            
         ΚΑΝΟΝΙΣΜΌΣ (ΕΕ) αριθ. 426/2013 ΤΗΣ ΕΠΙΤΡΟΠΉΣ
   της 8ης Μαΐου 2013
   για την προσαρμογή των κανονισμών (ΕΚ) αριθ. 1120/2009, (ΕΚ) αριθ. 1121/2009 και (ΕΚ) αριθ. 1122/2009 όσον αφορά τους εκτελεστικούς κανόνες για τις άμεσες ενισχύσεις στην Κροατία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 50,
   Εκτιμώντας τα ακόλουθα:
   
               (1)
            
            
               Η Κροατία αναμένεται να προσχωρήσει στην Ένωση την 1η Ιουλίου 2013.
            
         
               (2)
            
            
               Σύμφωνα με το παράρτημα V τμήμα 4.III. της πράξης προσχώρησης, η επιστροφή των άμεσων ενισχύσεων που χορηγούνται στους γεωργούς στην Κροατία για το ημερολογιακό έτος 2013 εξαρτάται από την εφαρμογή εκ μέρους της Κροατίας, πριν την προσχώρηση, κανόνων ταυτόσημων με εκείνους που προβλέπονται για τις εν λόγω άμεσες ενισχύσεις στους σχετικούς κανονισμούς του Συμβουλίου και της Επιτροπής. Η Κροατία αποφάσισε να εφαρμόσει το καθεστώς ενιαίας ενίσχυσης μετά την προσχώρησή της. Συνεπώς, το 2013 θα είναι το πρώτο έτος εφαρμογής του καθεστώτος αυτού στην Κροατία σύμφωνα με τον τίτλο ΙΙΙ κεφάλαιο 3 του κανονισμού (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (1).
            
         
               (3)
            
            
               Στην Κροατία, οι διατάξεις για την παρακράτηση κατά την πώληση δικαιωμάτων ενίσχυσης θα πρέπει να είναι ίδιες με εκείνες που εφαρμόζονται από άλλα κράτη μέλη τα οποία έχουν περιφερειοποιήσει το καθεστώς ενιαίας ενίσχυσης.
            
         
               (4)
            
            
               Σύμφωνα με το άρθρο 57 παράγραφος 2 του κανονισμού (ΕΚ) αριθ. 73/2009 σε συνδυασμό με το άρθρο 21 του κανονισμού (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο ΙΙΙ του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2), τα νέα κράτη μέλη που εφαρμόζουν το καθεστώς ενιαίας ενίσχυσης μπορούν να χρησιμοποιούν το εθνικό απόθεμα για να χορηγούν δικαιώματα ενίσχυσης ή να αυξήσουν την αξία των δικαιωμάτων ενίσχυσης, εφόσον οι γεωργοί επενδύουν σε τομείς που υπόκεινται σε πλήρη ή μερική ένταξη των συνδεδεμένων ενισχύσεων στο καθεστώς ενιαίας ενίσχυσης. Η περίοδος αναφοράς που πρέπει να λαμβάνεται υπόψη για τις επενδύσεις αυτές έχει συνδεθεί με το έτος ένταξης του σχετικού τομέα, σύμφωνα με την απόφαση του οικείου κράτους μέλους. Η ίδια διάταξη για τις επενδύσεις θα πρέπει να ισχύει στην Κροατία, δεδομένου ότι η Κροατία έχει εφαρμόσει συνδεδεμένες ενισχύσεις σε ορισμένους τομείς που αποτελούν αντικείμενο ένταξης στο αποσυνδεδεμένο καθεστώς ενιαίας ενίσχυσης. Ως εκ τούτου, κρίνεται σκόπιμο να καθοριστεί προθεσμία κατά την οποία πρέπει να ολοκληρωθούν οι επενδύσεις στην Κροατία προκειμένου να ληφθούν υπόψη για τους σκοπούς του άρθρου 21 παράγραφος 1 του κανονισμού (ΕΚ) αριθ. 1120/2009.
            
         
               (5)
            
            
               Το κεφάλαιο 2 του κανονισμού (ΕΚ) αριθ. 1120/2009 καθορίζει τους εκτελεστικούς κανόνες για το καθεστώς ενιαίας ενίσχυσης στα νέα κράτη μέλη που έχουν εφαρμόσει το καθεστώς ενιαίας ενίσχυσης. Το εν λόγω κεφάλαιο θα πρέπει επίσης να ισχύει για την Κροατία, δεδομένου ότι αποφάσισε να εφαρμόσει το καθεστώς ενιαίας ενίσχυσης από την ημερομηνία προσχώρησής της.
            
         
               (6)
            
            
               Το παράρτημα ΙΙΙ του κανονισμού (ΕΚ) αριθ. 1121/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά τα καθεστώτα στήριξης για τους γεωργούς που προβλέπονται στους τίτλους IV και V (3) καθορίζει τις επιλέξιμες περιοχές για τη χορήγηση πριμοδότησης για τις αίγες και το παράρτημα V καθορίζει τη μέση γαλακτοπαραγωγική απόδοση που αναφέρεται στο άρθρο 63 του εν λόγω κανονισμού. Με επιστολή της 14ης Σεπτεμβρίου 2012, η Κροατία διαβίβασε στην Επιτροπή τα σχετικά στοιχεία που πρέπει να συμπεριληφθούν στα παραρτήματα αυτά.
            
         
               (7)
            
            
               Το άρθρο 3 του κανονισμού (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (4), προβλέπει τον τρόπο καθορισμού της αναλογίας αναφοράς για τη διατήρηση γης ως μόνιμου βοσκοτόπου σε επίπεδο κράτους μέλους για τους σκοπούς του άρθρου 6 παράγραφος 2 του κανονισμού (ΕΚ) αριθ. 73/2009. Κρίνεται σκόπιμο να ληφθεί υπόψη η προσχώρηση της Κροατίας στο πλαίσιο αυτό.
            
         
               (8)
            
            
               Σύμφωνα με το άρθρο 57α του κανονισμού (ΕΚ) αριθ. 73/2009, η Κροατία πρέπει να δημιουργήσει ειδικό εθνικό αποθεματικό αποναρκοθέτησης από το οποίο θα χορηγούνται δικαιώματα ενίσχυσης για τις αποναρκοθετημένες περιοχές. Οι κανόνες που προβλέπονται στον κανονισμό (ΕΚ) αριθ. 1122/2009 σχετικά με τον προσδιορισμό και την καταχώριση των δικαιωμάτων ενίσχυσης καθώς και εκείνοι σχετικά με τις αιτήσεις για την κατανομή των δικαιωμάτων ενίσχυσης θα πρέπει επίσης να καλύπτουν τα δικαιώματα ενίσχυσης για τις αποναρκοθετημένες περιοχές.
            
         
               (9)
            
            
               Ως εκ τούτου, οι κανονισμοί (ΕΚ) αριθ. 1120/2009, (ΕΚ) αριθ. 1121/2009 και (ΕΚ) αριθ. 1122/2009 θα πρέπει να τροποποιηθούν αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προσαρμογή του κανονισμού (ΕΚ) αριθ. 1120/2009
   Ο κανονισμός (ΕΚ) αριθ. 1120/2009 τροποποιείται ως εξής:
   
               1)
            
            
               Στο άρθρο 16 παράγραφος 3, προστίθεται το ακόλουθο εδάφιο:
               «Για την Κροατία, τα ποσοστά μείωσης που προβλέπονται στις παραγράφους 1 και 2 του παρόντος άρθρου εφαρμόζονται μετά την αφαίρεση από την αξία των δικαιωμάτων ενίσχυσης ατέλειας που ισούται με τη μοναδιαία αξία η οποία υπολογίζεται σύμφωνα με το άρθρο 59 παράγραφος 1 του κανονισμού (ΕΚ) αριθ. 73/2009.».
            
         
               2)
            
            
               Στο άρθρο 21, προστίθεται η ακόλουθη παράγραφος 3:
               «3.   Για την Κροατία, η παράγραφος 1 εφαρμόζεται τηρουμένων των αναλογιών όσον αφορά τις επενδύσεις που πραγματοποιούνται στους τομείς εκείνους που υπόκεινται σε ένταξη στο καθεστώς ενιαίας ενίσχυσης το οποίο εφαρμόζει η Κροατία από το 2013. Λαμβάνονται υπόψη μόνον οι επενδύσεις που ολοκληρώνονται πριν την 1η Ιανουαρίου 2013.».
            
         
               3)
            
            
               Ο τίτλος του τίτλου ΙΙΙ κεφάλαιο 2 αντικαθίσταται από το ακόλουθο κείμενο:
            
         
               4)
            
            
               Στο άρθρο 28, η παράγραφος 1 αντικαθίσταται από το ακόλουθο κείμενο:
               «1.   Ο παρών κανονισμός εφαρμόζεται στα νέα κράτη μέλη τα οποία έχουν εφαρμόσει το καθεστώς ενιαίας στρεμματικής ενίσχυσης και στην Κροατία, εκτός αντίθετων διατάξεων του παρόντος κεφαλαίου.».
            
         Άρθρο 2
   Προσαρμογή του κανονισμού (ΕΚ) αριθ. 1121/2009
   Ο κανονισμός (ΕΚ) αριθ. 1121/2009 τροποποιείται ως εξής:
   
               1)
            
            
               Το παράρτημα ΙΙΙ αντικαθίσταται από το ακόλουθο κείμενο:
               
                  «ΠΑΡΑΡΤΗΜΑ III
                  
                     ΕΠΙΛΕΞΙΜΕΣ ΠΕΡΙΟΧΕΣ ΓΙΑ ΤΗ ΧΟΡΗΓΗΣΗ ΠΡΙΜΟΔΟΤΗΣΗΣ ΓΙΑ ΑΙΓΕΣ
                  
                  
                              1.
                           
                           
                              Βουλγαρία: ολόκληρη η χώρα.
                           
                        
                              2.
                           
                           
                              Κροατία: ολόκληρη η χώρα.
                           
                        
                              3.
                           
                           
                              Κύπρος: ολόκληρη η χώρα.
                           
                        
                              4.
                           
                           
                              Πορτογαλία: ολόκληρη η χώρα, με εξαίρεση τις Αζόρες.
                           
                        
                              5.
                           
                           
                              Σλοβενία: ολόκληρη η χώρα.
                           
                        
                              6.
                           
                           
                              Σλοβακία: όλες οι ορεινές περιοχές, κατά την έννοια του άρθρου 18 του κανονισμού (ΕΚ) αριθ. 1257/1999.»
                           
                        
            
         
               2)
            
            
               Στο παράρτημα V, η ακόλουθη σειρά παρεμβάλλεται μετά τη Γαλλία:
               
                           «Κροατία
                        
                        
                           5 571».
                        
                     
         Άρθρο 3
   Προσαρμογή του κανονισμού (ΕΚ) αριθ. 1122/2009
   Ο κανονισμός (ΕΚ) αριθ. 1122/2009 τροποποιείται ως εξής:
   
               1)
            
            
               Στο άρθρο 3 παρεμβάλλεται η ακόλουθη παράγραφος 7α:
               «7α.   Για την Κροατία, η αναλογία αναφοράς καθορίζεται ως εξής:
               
                           α)
                        
                        
                           Η έκταση των μόνιμων βοσκοτόπων είναι η έκταση των μόνιμων βοσκοτόπων που δηλώθηκαν από τους γεωργούς το 2013 σύμφωνα με το άρθρο 13 παράγραφος 8 του παρόντος κανονισμού.
                           Οι εκτάσεις που ήταν μόνιμοι βοσκότοποι το 2013 και έχουν δασωθεί σύμφωνα με το άρθρο 6 παράγραφος 2 τρίτο εδάφιο του κανονισμού (ΕΚ) αριθ. 73/2009 δεν λαμβάνονται υπόψη.
                        
                     
                           β)
                        
                        
                           Η συνολική γεωργική έκταση είναι η συνολική γεωργική έκταση που δηλώθηκε από τους γεωργούς το 2013.».
                        
                     
         
               2)
            
            
               Στο άρθρο 7 παράγραφος 1, το στοιχείο στ) αντικαθίσταται από το ακόλουθο κείμενο:
               
                           «στ)
                        
                        
                           είδος δικαιωμάτων και, ιδίως, ειδικά δικαιώματα που προβλέπονται στο άρθρο 44 του κανονισμού (ΕΚ) αριθ. 73/2009, δικαιώματα ενίσχυσης από το ειδικό εθνικό αποθεματικό αποναρκοθέτησης της Κροατίας σύμφωνα με το άρθρο 57α παράγραφος 10 του κανονισμού (ΕΚ) αριθ. 73/2009, δικαιώματα που χορηγούνται σύμφωνα με το άρθρο 68 παράγραφος 1 στοιχείο γ) του κανονισμού (ΕΚ) αριθ. 73/2009 και δικαιώματα ενίσχυσης που αποτελούν αντικείμενο παρέκκλισης σύμφωνα με το άρθρο 64 παράγραφος 2 του κανονισμού (ΕΚ) αριθ. 73/2009·».
                        
                     
         
               3)
            
            
               Στο άρθρο 15, η παράγραφος 1 αντικαθίσταται από το ακόλουθο κείμενο:
               «1.   Οι αιτήσεις για τη χορήγηση ή, κατά περίπτωση, την αύξηση των δικαιωμάτων ενίσχυσης στο πλαίσιο του καθεστώτος ενιαίας ενίσχυσης υποβάλλονται μέχρι την ημερομηνία που καθορίζεται από τα κράτη μέλη, το αργότερο όμως την 15η Μαΐου, κατά το πρώτο έτος εφαρμογής του καθεστώτος ενιαίας ενίσχυσης, της ένταξης της συνδεδεμένης στήριξης, της εφαρμογής των άρθρων 46, 47 και 48 του κανονισμού (ΕΚ) αριθ. 73/2009 ή κατά τα έτη εφαρμογής των άρθρων 41, 57, 57α ή του άρθρου 68 παράγραφος 1 στοιχείο γ) του εν λόγω κανονισμού. Ωστόσο, η Εσθονία, η Λετονία, η Λιθουανία, η Φινλανδία και η Σουηδία μπορούν να καθορίσουν μεταγενέστερη ημερομηνία, το αργότερο όμως τη 15η Ιουνίου.».
            
         Άρθρο 4
   Έναρξη ισχύος
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαΐου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 30 της 31.1.2009, σ. 16.
   
      (2)  ΕΕ L 316 της 2.12.2009, σ. 1.
   
      (3)  ΕΕ L 316 της 2.12.2009, σ. 27.
   
      (4)  ΕΕ L 316 της 2.12.2009, σ. 65.